**ПАЛАЖЭННЕ АБ ДЫСТАНЦЫЙНАЙ АЛIМПIЯДЗЕ ПА БЕЛАРУСКАЙ МОВЕ ДЛЯ ВУЧНЯЎ VІ - VIII КЛАСАЎ АГУЛЬНААДУКАЦЫЙНЫХ НАВУЧАЛЬНЫХ УСТАНОЎ**

**1. ЗАДАЧЫ АЛIМПIЯДЫ**

Асноўнымi задачамi дыстанцыйнай алiмпiяды з'ўляюцца:

- выяўленне найбольш здольных i адораных вучняў агульнаадукацыйных навучальных устаноў;

- актывiзацыя работы факультатываў, гурткоў, навуковых аб'яднанняў вучняў i iншых форм пазакласнай i пазашкольнай работы з моладдзю;

- павышэнне цiкавасцi вучняў агульнаадукацыйных навучальных устаноў да вывучаемых прадметаў;

- стварэнне ўмоў для якаснай падрыхтоўкі вучняў да ўдзелу ў рэспубліканскай прадметнай алімпіядзе, паступлення ў ВНУ і ССНУ.

**2. ПАРАДАК ПРАВЯДЗЕННЯ ДЫСТАНЦЫЙНАЙ АЛIМПIЯДЫ ПА БЕЛАРУСКАЙ МОВЕ**

Алiмпiяда праводзіцца на працягу навучальнага года адзін раз у месяц для вучняў VІ - VIII класаў на сайце “Падабайкі роднай мове” (<http://padabayki.ru/dystantsyjnyya-alimpiyady-dlya-5-8-klasau/>). Адказнасць за iх правядзенне і праверку на ўсiх этапах ускладаецца на адміністратара сайта. Кiраўнiцтва алiмпiядай і абвяшчэнне вынікаў ажыццяўляе Зэльвенскі раённы метадычны кабінет.

Заданні алімпіяд складзены па асноўных раздзелах беларускай мовы і падзелены тэматычна. Графік і тэматыка алімпіяд змешчаны ў табліцы.

**ГРАФІК ПРАВЯДЗЕННЯ Ў 2020 / 2021 НАВУЧАЛЬНЫМ ГОДЗЕ**

**ДЫСТАНЦЫЙНЫХ АЛІМПІЯД ПА БЕЛАРУСКАЙ МОВЕ**

**НА ІНТЭРНЭТ-ПЛАТФОРМЕ «ПАДАБАЙКІ РОДНАЙ МОВЕ»**

|  |  |  |  |
| --- | --- | --- | --- |
| Д**ата правядзення** | **Клас** | **Назва алімпіяды** | **Раздзелы мовазнаўства, па якіх складзены заданні** |
| **22.09.** | **6** | “Вераснёвыя жарынкі” | Усе раздзелы мовазнаўства |
| **22.09.** | **7** |
| **29.09.** | **8** |
|  |  |
| **13.10** | **6** | “Гука-літарныя пацешкі” | Фанетыка, арфаэпія, арфаграфія, графіка |
| **13.10** | **7** |
| **20.10** | **8** |
|  |  |
| **17.11** | **6** | “Лістападаўскія жарынкі” | Усе раздзелы мовазнаўства |
| **17.11** | **7** |
| **24.11** | **8** |
|  |  |
| **08.12** | **6** | “Лексічныя пацешкі” | Фальклор, лексікалогія, фразеалогія |
| **08.12** | **7** |
| **15.12** | **8** |
|  |  |
| **19.01** | **6** | «Студзеньскія жарынкі» | Усе раздзелы мовазнаўства |
| **19.01** | **7** |
| **26.01** | **8** |
|  |  |
| **09.02** | **6** | «Марфалагічная вясёлка” | Марфалогія |
| **09.02** | **7** |
| **16.02** | **8** |
|  |  |
| **09.03** | **6** | «Сакавіцкія жарынкі» | Усе  раздзелы мовазнаўства |
| **09.03** | **7** |
| **16.03** | **8** |
|  |  |
| **13.04** | **5** | “Кошык пунктуацыі” | Сінтаксіс, пунктуацыя. Мова. Маўленне. Тэкст |
| **13.04** | **6** |
| **20.04** | **7** |
|  |  |
| **04.05.** | **6** | “Майскія жарынкі” | Усе раздзелы мовазнаўства |
| **04.05** | **7** |
| **11.05** | **8** |
|  |  |

 Алімпіяду можна выканаць толькі адзін раз для аднаго вучня з аднаго камп’ютара. Прычым час выканання алімпіяды абмежаваны — 1 гадзіна. Пасля гэтага заданні аўтаматычна закрыюцца. Вынікі выканання будуць правярацца толькі пры наяўнасці поўнай рэгістрацыі вучня (Прозвішча/імя, клас, назва ўстановы, прозвішча, імя і імя па бацьку настаўніка). Рэгістрацыя адбываецца ў час выканання заданняў алімпіяды.

Сэрвіс адсочвае IP-адрасы кожнага ўдзельніка. Калі праграма пакажа, што з аднаго IP-адраса было даслана некалькі адказаў на адно і тое ж імя або пад рознымі іменамі — вынікі ўсіх выканаўцаў будуць ануліраваны.

**3. УДЗЕЛЬНIКI АЛIМПIЯД**

У дыстанцыйнай алімпіядзе прымаюць удзел вучнi VІ - VIII класаў агульнаадукацыйных устаноў адукацыі. Вучань мае права удзельнічаць як ва ўсіх тэматычных алімпіядах, так і ў асобных. Вынікі будуць падводзіцца праз тыдзень пасля правядзення кожнага туру.

**4. ВЫНІКІ АЛІМПІЯДЫ**

Вынікі кожнага туру дыстанцыйнай алімпіяды абвяшчаюцца праз тыдзень пасля правядзення і размяшчаюцца на сайце “Падабайкі роднай мове”. Электронныя дыпломы атрымаюць вучні, якія набралі найбольшую колькасць балаў сярод усіх удзельнікаў. Каб прэтэндаваць на прызавое месца, вучань павінен выканаць не менш за 50% заданняў.

Колькасць дыпломаў:

1 месца – 10% ад усіх удзельнікаў.

2 месца – 20% усіх удзельнікаў.

3 месца 30% усіх удзельнікаў.

Вучні, якія выканалі 50% заданняў і вышэй, але не ўвайшлі ў лік прызёраў і пераможцаў, атрымліваюць электронныя сертыфікаты ўдзельнікаў.

Электронныя дыпломы і сертыфікаты размяшчаюцца на сайце “Падабайкі роднай мове”.